A Day at the Races (άλμπουμ)

A Day at the Races είναι ο τίτλος του πέμπτου στούντιο άλμπουμ του βρετανικού ροκ συγκροτήματος Queen, το οποίο κυκλοφόρησε στις 10 Δεκεμβρίου του 1976 μέσω της δισκογραφικής εταιρείας "ΕΜΙ / Parlophone" στην Ευρώπη, ενώ στις Ηνωμένες Πολιτείες εκδόθηκε μέσω της "Elektra".Elektra Records Official Website

Ιστορία του άλμπουμ
Πριν τον δίσκο
Μετά την κυκλοφορία του "A Night at the Opera" και την περιοδεία για την προώθηση του, η οποία διήρκεσε από το Νοέμβριο του 1975 ως τον Απρίλιο του 1976, τα μέλη των Queen πραγματοποίησαν το πρώτο τους διάλειμμα μετά από τέσσερα χρόνια συνεχών ηχογραφήσεων και συναυλιών. Ο Μπράιαν Μέι παντρεύτηκε την Κρίσι Μιούλεν στις 29 Μαΐου 1976 και το συγκρότημα ξεκίνησε τις ηχογραφήσεις του πέμπτου του δίσκου τον Ιούλιο, περνώντας από τρία διαφορετικά στούντιο, τα "The Manor", "Wessex Studios" και "Sarm Studios".The Queen Chronology: The Recording & Release History of A Day at the Races

Εν αντιθέσει με τον προκάτοχο του, για τον εν λόγω δίσκο δεν υπήρχε χρονική πίεση, με τους Queen να δίνουν τέσσερις συναυλίες τον Σεπτέμβριο και να επανέρχονται στις ζωντανές εμφανίσεις στις αρχές του 1977. Οι τρεις από τις τέσσερις συναυλίες τους ήταν σε φεστιβάλ, οι δύο στο "Playhouse Theatre" του Εδιμβούργου στις 1 και 2 Σεπτεμβρίου και η τρίτη στο "Castle" του Κάρντιφ στις 10 Σεπτεμβρίου,01.09.1976 - Queen live at the Playhouse Theatre02.09.1976 - Queen live at the Playhouse TheatreCardiff Castle Concerts 1973-76 ενώ η τέταρτη εμφάνιση έλαβε χώρα στο "Hyde Park" στις 18 του μήνα και διοργανώθηκε από το ίδιο το συγκρότημα, με ελεύθερη είσοδο, για να ευχαριστήσει τους οπαδούς του.The Hyde Park Free Concerts Queen, Steve Hillage 1976

Οι συγκεκριμένες συναυλίες πραγματοποιήθηκαν ενώ το συγκρότημα είχε ξεκινήσει να συνθέτει και να ηχογραφεί το νέο του άλμπουμ, με αποτέλεσμα τα μέχρι τότε ακυκλοφόρητα "Tie Your Mother Down" και "You Take My Breath Away" να παιχτούν για πρώτη φορά ζωντανά. Η τέταρτη συναυλία γνώρισε μεγάλη επιτυχία και μνημονευόταν για χρόνια από μουσικούς και οπαδούς των Queen, ενώ παράνομες εκδόσεις της κυκλοφόρησαν και σε μορφή DVD.Queen - Hyde Park 1976 (DVD) at Discogs

Ηχογράφηση και σύνθεση
Για πρώτη φορά στη μέχρι τότε καριέρα του, το συγκρότημα ανέλαβε εξ ολοκλήρου την παραγωγή του δίσκου, με μηχανικό ήχου τον Μάικ Στόουν. Οι ηχογραφήσεις ολοκληρώθηκαν το Νοέμβριο, με το άλμπουμ να κυκλοφορεί τον επόμενο μήνα. Το "A Day at the Races" παρουσίασε παρόμοιο ύφος με τον προκάτοχο του, με τα κομμάτια του να κινούνται στο ίδιο στυλ με τραγούδια του "A Night at the Opera". Το "You Take My Breath Away" κινούνταν στο ύφος του "Love Of My Life",You Take My Breath Away by Queen Songfacts ενώ το "The Millionaire Waltz" παρουσιάζει το περιπετειώδες ύφος του "Bohemian Rhapsody".The Millionaire Waltz by Queen Songfacts Ο Τζον Ντίκον προσέφερε άλλο ένα ποπ τραγούδι με το "You And I" και το "Good Old-Fashioned Lover Boy" του Φρέντι Μέρκιουρι ήταν στο βοντβίλ ύφος των "Seaside Rendezvous", "Lazing On A Sunday Afternoon" και "Bring Back That Leroy Brown".Good Old-Fashioned Lover Boy by Queen Songfacts Παρ' όλα αυτά, το υπόλοιπο υλικό του δίσκου ήταν βαρύτερο, εστιάζοντας στην ατμόσφαιρα και όχι στην τελειότητα.

Κυκλοφορία και εμπορική επιτυχία
Το πρώτο σινγκλ του δίσκου, "Somebody to Love", ανέβηκε στη δεύτερη θέση του βρετανικού καταλόγου επιτυχιών και το # 13 στο αμερικάνικο Billboard, αλλά τα επόμενα σινγκλ δεν παρουσίασαν ανάλογη επιτυχία, με το "Tie Your Mother Down" να φθάνει μόλις μέχρι το # 31 στη Βρετανία και το # 49 στις Ηνωμένες Πολιτείες, ενώ το "Good Old-Fashioned Lover Boy" μπήκε στο βρετανικό Top-20. Επίσης, σε μορφή σινγκλ εκδόθηκε το κομμάτι "Long Away", χωρίς να καταφέρει να μπει στα τσαρτ λόγω έλλειψης βίντεο κλιπ.

Το άλμπουμ σκαρφάλωσε στην κορυφή του βρετανικού καταλόγου επιτυχιών, όπως και ο προκάτοχος του, ενώ στην Ολλανδία παρέμεινε στο # 1 για τέσσερις εβδομάδες. Στο Billboard έφθασε μέχρι την πέμπτη θέση για να βραβευθεί ως πλατινένιο, ενώ έγινε πλατινένιο και στην Πολωνία και τον Καναδά, αλλά και χρυσό στην πατρίδα του συγκροτήματος και στη Γερμανία.

Τραγούδια του δίσκου

Θέσεις τσαρτ
A Day at the Races (άλμπουμ)

Επίσημη κυκλοφορία: 10 Δεκεμβρίου 1976
ΧώραΘέση Ηνωμένο Βασίλειο Queen | full Official Chart History | Official Charts Company  1 Ολλανδία Discografie Queen - dutchcharts.nl  1 Νορβηγία norwegiancharts.com - Queen Discography  3 Καναδάς   4 Ηνωμένες Πολιτείες   5 Αυστρία Discographie Queen - austriancharts.at  8 Σουηδία swedishcharts.com - Discography Queen  8 Γερμανία Suche - Offizielle Deutsche Charts  10 Νέα Ζηλανδία   11Somebody to Love (σινγκλ)

Επίσημη κυκλοφορία: 12 Νοεμβρίου 1976
ΧώραΘέση Ολλανδία   1 Βέλγιο ultratop.be - Queen  2 Ηνωμένο Βασίλειο   2 Ιρλανδία Search the Charts - The Irish Charts - All there is to know  6 Ηνωμένες Πολιτείες   13 Δανία   19 Γερμανία   21Tie Your Mother Down (σινγκλ)

Επίσημη κυκλοφορία: 4 Μαρτίου 1977
ΧώραΘέση Ολλανδία   10 Βέλγιο   18 Ηνωμένο Βασίλειο   31 Αυστρία   47 Ηνωμένες Πολιτείες   47

Good Old-Fashioned Lover Boy (σινγκλ)

Επίσημη κυκλοφορία: 20 Μαΐου 1977
ΧώραΘέση Ηνωμένο Βασίλειο   17

Βραβεία
A Day at the Races (άλμπουμ)
 Ηνωμένες Πολιτείες (RIAA Certification): Πλατινένιος Gold & Platinum - RIAA
 Ηνωμένο Βασίλειο (BPI Certification): Χρυσός 
 Πολωνία (ZPAV Certification): Πλατινένιος 
 Γερμανία (BVMI Certification): Χρυσός Bundesverband Musikindustrie: Aktuell
 Καναδάς (Music Canada Certification): Πλατινένιος Gold/Platinum - Music CanadaSomebody to Love (σινγκλ)
 Ιταλία (FIMI Certification): Χρυσός 

Οι μουσικοί των Queen
Οι μουσικοί οι οποίοι ηχογράφησαν το "A Day at the Races" ήταν οι εξής:

 Φρέντι Μέρκιουρι - φωνητικά, πιάνο
 Μπράιαν Μέι - κιθάρα, φωνητικά, πιάνο, αρμόνιο
 Τζον Ντίκον - μπάσο, κιθάρα
 Ρότζερ Τέιλορ - τύμπανα, κρουστά, φωνητικά, κιθάρα, γκονγκ

Παραπομπές

Πηγές
 A Day at the Races - Queen | Songs, Reviews, Credits | AllMusic
 Queen - A Day at the Races (album review ) | Sputnikmusic
 Queen A Day at the Races Album Review | Rolling Stone

Κατηγορία:Δισκογραφία των Queen
Κατηγορία:Άλμπουμ του 1976